Projekts
LĪGUMS Nr. 


Sabiedrība ar ierobežotu atbildību “Ogres Namsaimnieks”, vienotais reģistrācijas numurs 40103941081 (turpmāk – Pircējs), kuru saskaņā ar ___________ pārstāv _____________, 
un 
_____________________, vienotais reģistrācijas numurs___________ (turpmāk – Pārdevējs), kuru saskaņā ar ____________ pārstāv_____________, no otras puses,

Pircējs un Pārdevējs (turpmāk – Līdzēji), pamatojoties uz iepirkuma “Siltummezglu komplektējošo detaļu piegāde”, identifikācijas Nr. SIAON 2026/24-MI, (turpmāk – Iepirkums) rezultātiem, labprātīgi – bez maldības, viltus vai spaidiem, noslēdz šādu līgumu (turpmāk – Līgums): 
0. Līguma priekšmets
Pārdevējs saskaņā ar Līgumu, tā pielikumiem, Iepirkuma noteikumiem, Pārdevēja piedāvājumu Iepirkumā, Pircēja norādījumiem un spēkā esošiem normatīvajiem aktiem pārdod Pārdevēja tirdzniecības vietās un/vai pēc Pircēja pieprasījuma piegādā Pircējam, bet Pircējs pērk Līguma 1.pielikumā “Tehniskā specifikācija, tehniskais piedāvājums un finanšu piedāvājums” norādītās siltummezglu komplektējošās detaļas un Pārdevēja tirdzniecības vietās esošos citus santehnikas materiālus (turpmāk – Prece).
1. Maksa par Precēm un norēķinu kārtība
1. Kopējā maksa par Precēm ir ne vairāk kā  41999.99 EUR (četrdesmit viens tūkstotis deviņi simti deviņdesmit deviņi euro, deviņdesmit deviņi centi), neskaitot pievienotās vērtības nodokli. Pievienotās vērtības nodoklis tiek piemērots saskaņā ar Latvijas Republikā spēkā esošajiem normatīvajiem aktiem.
2.1.  Pircējam ir tiesības pirkt Preces tādā daudzumā, kāds tam nepieciešams, tajā skaitā arī palielinot vai samazinot Preču skaitu pēc to veida, bet nepārsniedzot kopējo maksu par Precēm. Kopējā Preču apjoma pasūtījuma samazinājuma gadījumā Pārdevējam nav tiesību izvirzīt pret Pircēju nekāda veida pretenzijas.
2.2.  Ja Pircējs pērk Līguma 1.pielikumā norādītās Preces, to cena Līguma darbības laikā ir atbilstoša Līguma 1.pielikumā norādītajai. Ja Līguma darbības laikā Pārdevējs tirdzniecības vietās samazina šo Preču cenu (t.sk. akciju laikā) un tā ir mazāka kā norādīts Līguma 1.pielikumā, Pārdevējs Preces pārdod tirdzniecības vietās vai piegādā tās Pircējam par cenu, kas nav augstāka par Līguma 1.pielikumā un Pārdevēja tirdzniecības vietās norādīto Preču iegādes (pasūtīšanas) brīdī.
2.3.  Preču cenā ir iekļautas jebkādas izmaksas, kas varētu rasties Pārdevējam, tajā skaitā, bet ne tikai – visi nodokļi un nodevas, piegādes izdevumi, transporta un muitas izdevumi. Pircējam nav pienākuma veikt nekādus citus papildus maksājumus.
2.4.  Samaksu par atbilstoši Līguma noteikumiem piegādātām kvalitatīvām Precēm Pircējs veic 30 (trīsdesmit) kalendāro dienu laikā pēc attiecīgās preču partijas saņemšanas un preču nodošanas-pieņemšanas akta vai preču pavadzīmes-rēķina parakstīšanas.
2.5.  Pircējs ir tiesīgs neveikt samaksu par piegādāto Preci, ja ir konstatēta nekvalitatīva Prece, līdz brīdim, kamēr Pārdevējs neaizvieto nekvalitatīvo Preci ar atbilstošas kvalitātes Preci.
1. Preču piegādes un apmaiņas kārtība
0.1. Pārdevējs piegādā Preces atsevišķās partijās saskaņā ar Pircēja pilnvarotās personas norādījumiem e-pastā 3 (trīs) darba dienu laikā no pasūtījuma izdarīšanas brīža līdz 10 (desmit) reizēm mēnesī. Minimālais Preču pasūtījuma apjoms vienā piegādes reizē ir ne mazāk kā 100,00 EUR (viens simts euro, 00 centi) bez pievienotās vērtības nodokļa.
0.2. Pārdevējs Preču partijas piegādi veic vienā piegādes reizē pilnā apjomā. Preču piegādes adrese: Zilokalnu prospekts 12, Ogre (pēc nepieciešamības atsevišķiem pasūtījumiem var tikt norādīta cita adrese Ogrē). Piegādes laiks: darba dienās no pulksten 8:00 līdz 16:00, ievērojot pārtraukumu no pulksten 12:00-13:00 (vai citā laikā, saskaņojot to ar Pasūtītāja pārstāvi). Pārdevējs nodrošina Preču izkraušanu Pircēja norādītajās telpās.
0.3. Pilnvarotās personas no Pircēja puses Preču iegādei tirdzniecības vietās un/vai pasūtīšanai tiks norādītas atsevišķā dokumentā.
0.4. Preču pasūtīšanu Pircēja pilnvarotā persona veic no sava e-pasta uz Pārdevēja kontaktpersonas (___________) e-pastu: 
0.5. Preces tiek nodotas Pircējam ar preču pavadzīmi-rēķinu, ko paraksta Līdzēju pārstāvji Preču saņemšanas brīdī. Preču pavadzīmēs-rēķinos tiek fiksēts piegādātās Preces sortiments, daudzums, cena, kā arī Līguma numurs.
0.6. Pircējam ir tiesības nepieņemt Preces, ja to piegādes brīdī vai pēc to piegādes tiek konstatēts, ka tā ir bojāta un nekvalitatīva, konstatēti jebkādi citi, tajā skaitā iepakojuma defekti vai Prece neatbilst normatīvo aktu, Līguma, attiecīgā Preču pasūtījuma vai Iepirkuma noteikumiem.
0.7. Gadījumā, ja konstatēti jebkādi Preču bojājumi vai neatbilstība, Pārdevējs apmaina bojātās Preces pret atbilstošām 2 (divu) darba dienu laikā. Izdevumus, kas saistīti ar Preču nomaiņu, sedz Pārdevējs.
0.8. Pircējs iegādājas Preces tādā apjomā, kāds nepieciešams tā darbības nodrošināšanai. Pircējam nav pienākuma iegādāties visas nolikuma 1. pielikumā norādītās preces. 
0.9. Pārdevējs piegādā Līguma 1. pielikumā norādītās preces par Pārdevēja Finanšu piedāvājumā noteiktajām cenām.
0.10. Ja Līguma darbības laikā Pārdevējs piemēro akcijas cenas precēm, kuru cena ir zemāka par Finanšu piedāvājumā piedāvāto cenu, Pārdevējs par to informē Pircēju un piegādā attiecīgās preces par akcijas cenām.
0.11. Pārdevējs apliecina, ka Preču garantijas termiņš nav mazāks par 24 (divdesmit četriem) mēnešiem no preces nodošanas-pieņemšanas akta parakstīšanas dienas. Garantijas termiņu sāk skaitīt no Preču piegādes vai iegādes dienas. Garantijas termiņa laikā Pārdevējs pēc Pircēja pieprasījuma bez maksas nomaina bojāto Preci pret jaunu. Garantija nav spēkā, ja Preču bojājumi radušies Pircēja vainas dēļ.
1. Atbildība
1.1. Par Preču piegādes kavējumu Pircējam ir tiesības piemērot Pārdevējam līgumsodu 0,5 (nulle komats piecu) procentu apmērā no maksas par attiecīgo partiju par katru kavēto dienu.
1.2. Par Preču samaksas termiņa kavējumu Pārdevējam ir tiesības piemērot Pircējam līgumsodu 0,5 (nulle komats piecu) procentu apmērā no kavētā maksājuma par katru kavēto dienu.
1.3. Ja Līgums tiek pārtraukts Līguma 5.2.3.punktā norādītajos gadījumos, Pārdevējs maksā Pircējam līgumsodu 10 (desmit) procentu apmērā no neizmantotās maksas  par Precēm (to aprēķina no Līguma 2.1.punktā norādītās kopējās maksa par Precēm atņemot Pircēja samaksāto summu).
1.4. Piemērotos līgumsodus Pircējam ir tiesības ieturēt no samaksas par Precēm.
2. Līguma termiņš un tā laušanas kārtība
2.1. Līgums stājas spēkā tā parakstīšanas dienā un spēkā līdz ______________ vai līdz Līguma 2.1.punktā norādītās kopējās maksas par Precēm sasniegšanai, atkarībā kurš no nosacījumiem iestāsies pirmais. Gadījumā, ja līdz _____________ kopējā maksa par Precēm nav sasniegta, Līdzēji, savstarpēji vienojoties, var pagarināt Līguma darbības laiku. Līguma darbības laikā radušās saistības izpildāmas arī pēc Līguma darbības laika.
2.2. Pircējam ir tiesības vienpusēji lauzt Līgumu nekavējoties šādos gadījumos:
2.2.1. ja Pārdevējs pasludināts par maksātnespējīgu;
2.2.2. ja kompetentas valsts vai pašvaldību institūcijas Pārdevēja saimnieciskajā darbībā ir konstatējušas normatīvo aktu pārkāpumus un apturējušas tā darbību;
2.2.3. ja Pārdevējs pārkāpj Līguma noteikumus – vairākkārt kavē Preču piegādi, atsakās piegādāt Preces par Līguma 1.pielikumā norādītajām cenām, vairākkārtīgi piegādā nekvalitatīvas Preces vai pārkāpj citus Līguma nosacījumus;
2.2.4. Uzņēmējam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
2.3. Gadījumā, ja Līdzēju saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Līdzēji vienojas par turpmāko Līguma darbību. Līdzēji apņemas nekavējoties informēt viens otru par šādu apstākļu rašanos, pretējā gadījumā zaudējot tiesības uz tiem atsaukties.
3. Konfidencialitāte
3.1. Pārdevējam (t.sk. visām Pārdevēja iesaistītajām personām) bez Pircēja rakstveida piekrišanas ir aizliegts jebkādā veidā nodot Līguma tiešā izpildē neiesaistītām personām jebkādu informāciju, kas tam kļuvusi zināma saistībā ar Līguma izpildi, t.sk., bet ne tikai – jebkādu informāciju par Pircēju, tā klientiem, darbiniekiem, citām juridiskām un fiziskām personām, telefonsarunu saturu, dokumentu (t.sk. elektroniskā pasta sarakstes) saturu.
3.2. Līguma 6.1.punktā minēto informāciju Pārdevējam ir tiesības izpaust tikai gadījumus, kad to paredz Latvijas Republikā spēkā esoši normatīvie akti un ir saņemts uz tiem pamatots kompetentas institūcijas pieprasījums. Par šādu faktu, ja to neaizliedz LR spēkā esošie normatīvie akti vai uz tiem pamatots kompetentas institūcijas dokuments, Pārdevējam ir pienākums nekavējoties informēt Pircēju.
3.3. Pārdevējam ir pienākums veikt visas nepieciešamās darbības, kas nepieciešamas Līguma 6.1.punktā minētās informācijas aizsargāšanai.
4. Personas datu aizsardzība
4.1. Pārdevējam (t.sk. visām Pārdevēja iesaistītajām personām) ir tiesības apstrādāt tikai tos personas datus (par personas datiem uzskatāmi dati Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) izpratnē), ko tam nepieciešams apstrādāt Līguma izpildei.
4.2. Pārdevējam ir pienākums nekavējoties, bet ne vēlāk kā 72 (septiņdesmit divu) stundu laikā informēt Pircēju par jebkuriem personas datu aizsardzības pārkāpumiem, t.sk., bet ne tikai – par citu personu iegūtiem, apstrādātiem vai mēģinājumiem iegūt, apstrādāt personas datus.
4.3. Pārdevējam ir pienākums veikt visas nepieciešamās darbības personas datu aizsardzībai.
5. Citi noteikumi
5.1. Visi strīdi, kas rodas saskaņā ar Līgumu, tiks risināti pārrunu ceļā. Ja netiks panākta vienošanās, strīdi tiks izšķirti tiesā, nosakot piekritību – pēc Pircēja juridiskās adreses.
5.2. Visas Līguma izmaiņas noformējamas rakstiskā veidā un tās kļūst par Līguma neatņemamu sastāvdaļu.
5.3. Līguma izpildes laikā starp Līdzējiem lietojama latviešu valoda.
5.4. Līdzēji nekavējoties paziņo viens otram par maksātnespējas ierosināšanu, reorganizāciju, rekvizītu, tajā skaitā, adrešu un bankas kontu maiņu.
5.5. Līgums sagatavots latviešu valodā un parakstīts ar drošu elektronisko parakstu. 
5.6. Līguma pielikumi:

